open-index/open-wikipedia-markdown huggingface dataset:
Fylkesvei 1774

**Fylkesvei 1774** går mellom Brumunddal og Sanden i Ringsaker kommune.

Frem til 2019 hadde veien betegnelsen fylkesvei 89 (Hedmark).

## Kommuner og knutepunkter

## Referanser




## Eksterne lenker
* Vegvesenets vegkart 
*
Rehab Doll/Dry As a Bone

***Rehab Doll/Dry As a Bone*** er Green Rivers første samlealbum og ble gitt ut i 1990. 

## Sporliste
# «This Town» – 3:23
# «P.C.C.» – 3:44
# «Ozzie»  – 3:11
#*Inneholder en introduksjon fra *[[Tales of Terror]]*
# «Unwind» – 4:42
# «Baby Takes» – 4:24
# «Searchin'» – 3:48
# «Ain't Nothing to Do» (Stiv Bators, Cheetah Chrome) – 2:38
# «Queen Bitch» (David Bowie) – 2:58
# «Forever Means» – 4:20
# «Rehab Doll» (Mark Arm, Paul Solger) – 3:23
# «Swallow My Pride» (Arm, Steve Turner) – 2:59
# «Together We'll Never» – 4:01
# «Smilin' and Dyin'» – 3:23
# «Porkfist» – 3:13
# «Take a Dive» – 3:28
# «One More Stitch» – 3:53

## Eksterne lenker
*
Vallhall Arena

**Vallhall Arena**, også kalt **Vallhall Fotballhall**, i Oslo er en av Skandinavias største fotballhaller, med en publikumskapasitet på cirka 2500 på faste tribuner. Kunstgressbanen benyttes også av «Engas» aldersbestemte lag, og er også et godt tilbud om vinteren til barn, unge og bedriftslag. Vallhall Arena ligger ved Helsfyr, med adresse Dronning Margretes vei 11, like ved Intility Arena og Valle Hovin videregående skole.

Vallhall Arena benyttes også til større messer og konserter, ved hjelp av et fleksibelt gulv som legges på kunstgresset. Gulvflaten blir da på rundt  kvadratmeter, og publikumskapsitet ved konserter er ca. . Av store konserter er de mest kjente A-has konserter til åpningen av arenaen i mars 2001, da konserten ble spilt inn og gitt ut på DVD-en *Homecoming*. Robbie Williams holdt 14. og 15. november 2003 to utsolgte konserter her, men også Kiss, Iron Maiden, R.E.M., Rammstein, David Guetta, Dream Theater og Tokio Hotel har holdt konserter her.

## Referanser


## Eksterne lenker
* 
* Vallhall Arena foto og video – Nordic Stadiums
Sykling under Sommer-OL 1964

**Sykling under Sommer-OL 1964** ble arrangert fra 14, til 22. oktober 1964 på Hachiōji Velodrom og på landeveiene i Hachiōji. 

Sykling var med for femtende gang på det olympiske programmet under Sommer-OL 1964 i Tokyo. Det ble konkurrert om totalt sju olympiske titler, to på landevei og fem på bane, kun for menn.

Italia ble beste nasjon med åtte medaljer hvorav tre gullmedaljer.    

 
## Medaljefordeling

## Resultater
### Bane
#### 1000 meter tempo

#### Sprint

#### Tandem 2000 meter

#### 4000 meter forfølgelsesritt, individuelt

#### 4000 meter forfølgelsesritt, lag

### Landevei
#### Individuelt  (194,832 km)

#### Lagtempo (109,893 km)

## Eksterne lenker
* Cycling Track at the 1964 Summer Olympics hos olympedia.org
* Cycling Road at the 1964 Summer Olympics hos olympedia.org
Lois Lowry

**Lois Lowry** (født som **Lois Ann Hammersberg** 20. mars 1937 på Hawaii) er en amerikansk forfatter av barne- og ungdomsbøker.

Hun ble født på Hawaii, men er oppvokst i Tokyo og New York, ettersom faren var offiser og familien flyttet ofte. 19 år gammel giftet hun seg med en offiser. De fikk fire barn og ble skilt i 1977. Hun fullført sin universitetsutdannelse i 1972, arbeidet som frilansjournalist og fotograf før hun debuterte som forfatter i 1977 med romanen *A summer to die*. Romanen handler om to søstre, hvorav den ene er døende.

Hun har vunnet Newbery-medaljen to ganger, i 1990 og 1994. Hennes bok fra 1994, *The giver* (*Den utvalgte*), er hennes mest kjente bok. Den ble utgitt på norsk i 1995. Tidligere har debutboken *Den siste sommeren* ble utgitt to ganger, andre gang med tittelen *Vår siste sommer* (1980 og 1985).

## Referanser


## Eksterne lenker
* 
* 
*
Jernhattene

**Jernhattene** var tilnavnet til en kategori av den mandsjuiske adel under Qing-dynastiet, det keiserdynasti som regjerte Kina fra 1644 til 191].

Dynastiet utviklet et svært komplisert og omfattende rangeringssystem for sin adel. Den generelle konvensjon var at alle titler skulle nedarves til eldste sønn, men for hvert slektsledd gikk adelstittelen ned med én grad. 

Det var imidlertid tilfeller da keiseren gav en adelstittel som skulle «nedarrves gjennom hver generasjon» (世襲罔替). Da dette skjedde, ble det alltid sett på som en utsøkt ære. 

Adelsfolk som arvet sine titler på denne måten, ble av og til kalt «jernhatter». 

Mot slutten av 1800-tallet ble *jernhatter* betegnelsen på den fraksjon av mandsjuiske prinser og andre ved Qing-hoffet i Beijing som var blant de mest heftige motstandere av vestlig innflytelse i Kina og av landets modernisering etter utenlandske forbilder. De var for det meste, men i stor grad, adelsfolk med slik nedarvede titler, og de var en avgjørende kraft bak bokserne under bokseropprøret 1899&ndash;1900.
Sykling under Sommer-OL 1960

**Sykling under Sommer-OL 1960** ble arrangert fra 26. til 30. august 1960 på Velodrome Olimpico, på Circuito Grottarossa og på Viale Oceano Pacifico i Roma. 

Sykling var med for 14. gang på det olympiske programmet for Sommer-OL 1960 i Roma. Det ble konkurrert om totalt seks olympiske titler, to på landevei og fire på bane, kun for menn. 

Italia ble beste nasjon og vant fem gullmedaljer, mens Sovjetunionen vant én.    

## Medaljefordeling

## Resultater
### Bane
#### 1000 meter tempo

#### Sprint

#### Tandem 2000 meter

#### 4000 meter forfølgelsesritt lag

### Landevei
#### Individuelt (175,4 kilometer)

#### Lagtempo (100 kilometer)

 
## Eksterne lenker
* Cycling Track at the 1960 Summer Olympics hos olympedia.org
* Cycling Road at the 1960 Summer Olympics hos olympedia.org
Joan Chen

**Joan Chen** (kinesisk: 陳沖, pinyin: *Chén Chōng*, født 26. april 1961 i Shanghai i Kina) er en kinesisk skuespillerinne som har hatt sin karriere både i Kina og i Vesten. Kjent i Vesten er hun blant annet for sine roller i filmen *[[Den siste keiseren]]* og i tv-serien *[[Twin Peaks]]*.

## Referanser


## Eksterne lenker
*
Sykling under Sommer-OL 1972

**Sykling under Sommer-OL 1972**. Sykling var med for 17. gang på det olympiske programmet under OL-1972 i München. Det ble konkurrert om totalt sju olympiske titler, to på landevei og fem på bane, kun for menn. Sovjetunionen ble beste nasjon med to gullmedaljer.    

 
## Medaljer

## Menn
### Bane
#### 1000 m tempo

#### Sprint

#### Tandem 2000 m

#### 4000 m forfølgelsesritt, individuelt

#### 4000 m forfølgelsesritt, lag

### Landevei
#### Individuelt (182,4 km)

*[[Jaime Huélamo]] ( [[Spania|ESP]]) ble diskvalifisert på gunn av positiv dopingtest.*

#### Lagkonkurranse (100 km)

*[[Hennie Kuiper]], [[Cees Priem]], [[Fedor den Hertog]] og [[Aad van den Hoek]] ( [[Nederland|NED]])  (Tid 2:12:27.1) ble diskvalifisert på grunn av positiv dopingtest.*
Fylkesvei 2628

**Fylkesvei 2628** går mellom Kringen og Mysusæter i Sel kommune.

Frem til 2019 hadde veien betegnelsen fylkesvei 444 (Oppland).

## Kommuner og knutepunkter

 

## Referanser




## Eksterne lenker
* Vegvesenets vegkart 
*
Sykling under Sommer-OL 1980

**Sykling under Sommer-OL 1980**. Sykling var med på det olympiske programmet for nittende gang under OL-1980 i Moskva. Det ble konkurrert om totalt seks olympiske titler, to på landevei og fire på bane, kun for menn. Sovjetunionen ble beste nasjon med tre gullmedaljer foran Øst-Tyskland med to.    

 
## Medaljer

## Menn
### Bane
#### 1000 m tempo

#### Sprint

#### 4000 m forfølgelsesritt, individuelt

#### 4000 m forfølgelsesritt, lag

### Landevei
#### Individuelt (189 km)

#### Lagkonkurranse (101 km)
Anchee Min

**Anchee Min** (kinesisk: 閔安琪, pinyin: *Mín Ānqí*, født 14. januar 1957 i Shanghai i Folkerepublikken Kina) er en maler, fotograf og  forfatter som bor i San Francisco i California og i Shanghai.  Mins memoarer *Red Azalea* og hennes senere romaner er enten til en viss grad selvbiografiske eller finner sted i en bestemt periode i Kinas historie. Hun legger vekt på sterke kvinneskikkelser, som Jiang Qing (gift med Formann Mao) og enkekeiserinne Cixi.

Min ble sendt til arbeidsleir da hun var 17 år. Der ble hun oppdaget av talentspeidere. Hun arbeidet som skuespillerinne ved Shanghais filmstudio og kunne med hjelp fra skuepillerinnen Joan Chen dra til i USA i 1984.

## Memoarer
*Red Azalea* (1994)

## Fiksjon
* *Katherine* (1995)
* *Becoming Madame Mao* (2001)
* *Wild Ginger* (2002)
* *Empress Orchid* (2004)
* *The Last Empress* (2007)

## Referanser
Patrick Sercu

**Patrick Sercu** (født 27. juni 1944 i Roeselare, død 19. april 2019) var en belgisk bane- og landeveissyklist.

Han vant gull under Sommer-OL 1964 i Tokyo i 1000 meter tempo på bane. Sercu er den syklist som har flest seire i seksdagersløp, med 88 seire på 233 starter, flere av disse med Eddy Merckx som partner.

Han vant den grønne trøyen i Tour de France 1974.

## Referanser


## Eksterne lenker
*
Marcelo Vieira

**Marcelo Vieira da Silva Júnior** (født 12. mai 1988 i Rio de Janeiro) er en tidligere brasiliansk fotballspiller som sist spilte for .

## Klubbkarriere
### Tidlig karriere
Marcelo begynte å spille futsal i en alder av 9 år, og da han var 13 ble han hentet inn av Fluminense. Han kommer fra en svært fattig bakgrunn og vurderte selv å avslutte fotballkarrieren, men hans klubb betraktet ham som en av sine «kronjuveler» og sørget for at han fortsatte å spille fotball.

### Real Madrid
Marcelo kom til Real Madrid i løpet av overgangsvinduet i januar 2007. Klubbpresident Ramón Calderón sa: «Han er en viktig signering for oss. Han er en ung spiller som vil sprøyte inn litt friskhet til klubben og er en del av vår plan om å få yngre spillere inn i laget. Vi er veldig fornøyd fordi han er en perle som halvparten av Europa ønsket seg.»

Marcelo debuterte som innbytter i 2–0-tapet mot . Marcelo fikk sin første kamp fra start for Real Madrid mot Racing Santander 14. april 2007, en kamp Real Madrid tapte 2–1. Under portugisiske José Mourinho, som var hovedtrener i perioden 2010–2013, var Marcelo i startelleveren i nesten alle av Real Madrids ligakamper.

I kjølvannet av Real Madrids finaleseier i mai 2022 over Liverpool i Mesterligaen, annonserte Marcelo at sesongen ble hans siste for klubben. Med 25 trofeer vunnet under sin tid hos Real Madrid, forlot han klubben som dens mestvinnende spiller noensinne.

## Landslagskarriere
Marcelo skåret i sin debut for  mot . Han har deltatt for Brasil to ganger i de olympiske lekene; i 2008 og 2012 med henholdsvis bronse og sølv som resultat. Han ble også tatt ut i den brasilianske troppen til VM i fotball 2014 på hjemmebane. I VMs åpningskamp mellom Brasil og  gjorde Marcelo selvmål og ga Kroatia ledelsen, men Brasil snudde kampen og vant 3–1.

Han ble tatt ut i s tropp til VM i fotball 2018 i Russland.

## Meritter
;Real Madrid
* Primera División (5): 2006/2007, 2007/2008, 2011/2012, 2016/2017, 2019/2020
* Copa del Rey (2): 2010/2011, 2013/2014
* Supercopa de España (2): 2008, 2012, 2017, 2020
* UEFA Champions League (4): 2013/2014, 2015/2016, 2016/2017, 2017/2018
* UEFA Super Cup (3): 2014, 2016, 2017

### OL-medaljer
*  2012  London - Sølv i fotball, menn -  Brasil
*  2008  Beijing - Bronse i fotball, menn -  Brasil

## Referanser


## Eksterne lenker
*
Sykling under Sommer-OL 1984

**Sykling under Sommer-OL 1984**. Sykling var med på det olympiske programmet for tjuende gang under OL-1984 i Los Angeles. Det ble konkurrert om totalt åtte olympiske titler, to på landevei og fem på bane for menn. Kvinner fikk delta for første gang, de kjørte et individuelt landeveisritt over 79 kilometer. USA ble beste nasjon med fire gullmedaljer.   
 
## Medaljer

## Menn
### Bane
#### Tidrit, 1000 m

#### Sprint, 1000 m

#### 4000 m forfølgelsesritt, individuelt

#### 4000 m forfølgelsesritt, lag

#### Poengrace

### Landevei
#### Individuelt (190,2 km)

#### Lagkonkurranse (100 km)

## Kvinner
### Landevei
#### Individuelt (79,3 km)
Sykling under Sommer-OL 1988

**Sykling under Sommer-OL 1988**. Sykling var med på det olympiske programmet for 21. gang under OL-1988 i Seoul. Det ble konkurrert om totalt ni olympiske titler, to på landevei og fem på bane for menn.  Kvinnene kjørte et individuelt landeveisritt over 82 kilometer og en spint på bane. Sovjetunionen ble beste nasjon med fire gullmedaljer foran Øst-Tyskland med tre.   
 
## Medaljer

## Menn
### Bane
#### 1000 m

#### Sprint

#### 4000 m forfølgelsesritt, individuelt

#### 4000 m forfølgelsesritt, lag

#### Poengrace

### Landevei
#### Individuelt (196,8 km)

#### Lagkonkurranse (100 km)

## Kvinner
### Bane
#### Sprint

### Landevei
#### Individuelt (82 km)
Tour de France 1974

**Tour de France 1974** var den 61. utgaven av Tour de France, og varte fra 17. juni til 21. juli. 

Rittet var 4098 km langt, fordelt på 22 etapper, inkludert 3 tempoer og en lagtempo. Syklistene kjørte med en gjennomsnittsfart på 35.214 km/t. Belgiske Eddy Merckx vant rittet sammenlagt for femte gang, foran franskmannen Raymond Poulidor og spanjolen Vicente Lopez-Carril. Patrick Sercu vant poengtrøya, Domingo Perurena vant klatretrøya og Eddy Merckx vant kombinasjonstrøya. Kas vant lagkonkurransen. 

Merckx brukte 116 timer, 16 minutter og 58 sekunder, som var en margin på 8 minutter og 4 sekunder på Poulidor. Han vant sin 5 Tour de France, og utjevnet dermed antallet mot Jacques Anquetil, som også har 5 sammenlagtseire i rittet. Tittelforsvarer Luis Ocaña og publikumsfavoritt Joop Zoetemelk deltok ikke i rittet i 1974 på grunn av skader. Rittet gjorde sitt første besøk til Storbritannia, der rittet kjørte på den andre etappen. 

## Lag
Touren startet med 13, som hver besto av 10 ryttere:
 

## Etapper

## Resultater
### Sammenlagt

### Poengtrøya

### Klatretrøya

### Lagkonkurransen

### Kombinasjonstrøya

### Diverse konkurranser
Konkurransen for innlagte spurter ble vunnet av briten Barry Hoban, mens sammenlagtvinner Eddy Merckx ble kåret til rittets mest offensive rytter. 

## Eksterne lenker
* 
* Historie Tour de France
* RittInfo Tour de France 1974
Trøgstad batteri

**Trøgstad batteri** var et batteri i Nikebataljonen.

Batteriet leverte luftvern rundt Oslo med rakettsystemet Nike. Det ble delvis lokalisert i Trøgstad fort. Radarsystemet ble installert i panserbatteri A , mens kontrolltroppen ble plassert på B-fortet.

Utskytningsområdet ble plassert ved Myråsmåsan  nord for den tidligere AT-leiren (arbeidstjeneste) Havnås, som i dag benyttes av Indre Østfold Fengsel avd. Trøgstad. Utskytningsområdet kalles nå Myrås Industriområde og brukes som sentrallager og testområde av Svea Fyrverkerier, som eier området.

## Trøgstad NIKE-batteri, et museum
I dag er det et museum basert på NIKE-systemet under etablering på Trøgstad fort, i regi av Trøgstad forts venner.

## Referanser
Marshall University

**Marshall University** er et delstatseid universitet i Huntington og fire andre læresteder i den vestlige delen av i delstaten Vest-Virginia, USA. Det ble grunnlagt som *subscription school* (ungdomsskole) på stedet Maple Grove i 1837, og ble kombinert ungdomsskole og college fra 1838. Under borgerkrigen var skolen stengt.

Den gjenoppstod som lærerskole (Normal School) i 1867, først i 1907 ble skolen utvidet til å dekke flere college-fag og studenttallet rundet 1&nbsp;000 for første gang. Masterprogrammer ble startet i 1938, og i 1961 fikk *Marshall* universitetsstatus.

Ved *Marshall* var det 13&nbsp;936 studenter og 749 vitenskapelig ansatte i 2006, og skolepengene samme år var US$ 4&nbsp;150 for studenter folkeregistrert i delstaten Vest-Virginia.

*Marshall* har følgende campuser og skoler:
* Huntington (Cabell County) – Marshall University
** College of Liberal Arts (COLA)
** College of Fine Arts (COFA)
** College of Education and Human Services (COEHS)
** College of Information Technology and Engineering (CITE)
** Elizabeth McDowell Lewis College of Business (LCOB)
** College of Science (COS)
** College of Health Professions (COHP)
** W. Page Pitt School of Journalism and Mass Communications (SOJMC)
** Robert C. Byrd Institute (RCBI) at Huntington
** Joan C. Edwards School of Medicine
*** Marshall University Forensic Science Graduate Program
* South Charleston (Kanawha County) – Marshall University Graduate College
** Robert C. Byrd Institute (RCBI) at South Charleston
* Gilbert (Mingo County) – undergraduate center (lavere grads forberedende studier)
* Point Pleasant (Mason County) – undergraduate center (lavere grads forberedende studier)
* Hurricane (Putnam County) – undergraduate center (lavere grads forberedende studier)

Universitetet administrerer også **Robert C. Byrd Institute for Advanced Flexible Manufacturing (RCBI)**, et forsknignssenter som både leverer forskningsresultater til USAs forsvar, og fungerer som en vitenskapspark og forskningsleverandør for små og mellomstore bedrifter i Vest-Virginia.

Joan C. Edwards School of Medicine er kjent for sin forskning innen kreftmedisin og folkemedisin for helsetjenestene i distriktene, og er høyt rangert innen forskning og studier av familiemedisin.

Jomie Jazz Center er et regionalt musikksenter som huser universitetets musikkutdanning.

Undervisningen gis helt opp til doktorgradsnivå (Ph.D).

## Referanser


## Eksterne lenker
* 
* Robert C. Byrd Institute
Sykling under Sommer-OL 1996

**Sykling under Sommer-OL 1996**. Sykling var med på det olympiske programmet for 23. gang under OL-1996 i Atlanta. Det ble konkurrert om totalt fjorten olympiske titler. Terrengsykling var ny olympisk øvelse for både menn og kvinner. I tillegg var det to ritt på landevei og fem på bane for menn.  Kvinnene kjørte også to landeveisritt og tre på bane. Frankrike ble beste nasjon med fem gullmedaljer foran Italia med fire.   

 
## Medaljer

## Menn
### Bane
#### Tidrit, 1000 m

#### Sprint

#### 4000 m forfølgelsesritt, individuelt

#### 4000 m forfølgelsesritt, lag

#### Poengritt

### Landevei
#### Individuelt (221,85 km)

#### 52,2 km

### Terrengsykling
#### 47,7 km

## Kvinner
### Bane
#### Sprint

#### 3000 m forfølgelsesritt, individuelt

#### Poengritt

### Landevei
#### Individuelt (104,4 km)

#### 26,1 km

### Terrengsykling
#### 38,1 km
Fylkesvei 2658

**Fylkesvei 2658** går mellom Dovre og Sollia i Dovre kommune.

Frem til 2019 hadde veien betegnelsen fylkesvei 492 (Oppland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Inger Sandberg

**Inger Sandberg** (født 2. august 1930, død 16. mai 2023) var en svensk barnebokforfatter.

Hun skrev fra 1953 barnebøker sammen med ektemannen Lasse Sandberg. Blant de mange figurene som paret skapte er *Lille Anne og den lange mannen*, *Marius* (*Pulvret* på svensk), *Perry Wrolf*, *Buffalo Bjørn og svartfotindianerne* og *Det lille spøkelset Laban*. Bøkene er oversatt til rundt tretti språk.

Inger Sandberg satt på stol nr. 17 i Svenska barnboksakademien 1995–1998. Før hun ble barnebokforfatter arbeidet hun som lærer.

## Priser og utmerkelser i utvalg
* 2006 – Litteris et Artibus
*  – Årets värmlandsforfatter
*  – Wettergrens barnbokollon
*  – Astrid Lindgren-prisen
*  – Nils Holgersson-plaketten
*  – Expressens Heffaklump

## Referanser


## Eksterne lenker
* Inger och Lasse Sandberg hos forfattarcentrum.se
* Länsbiblioteket i Värmland – Inger & Lasse Sandberg (Arkivert kopi)
Lasse Sandberg

**Lasse Sandberg** (født 17. februar 1924 i Stockholm, død 11. november 2008 i Karlstad) var en svensk illustratør og barnebokforfatter. Han ble kjent for sitt samarbeid med ektefellen Inger Sandberg om en lang rekke bøker siden 1953.

Sandberg gikk på illustrasjonslinjen ved Anders Beckmans skola. I tillegg til illustrasjoner til ektefellens bøker, lagde han vitsetegninger til flere aviser.

## Priser og utmerkelser (utvalg)
* 2006 – Litteris et Artibus 
*  – Årets värmlandsforfatter
*  – Wettergrens barnbokollon
*  – Astrid Lindgren-prisen 
*  – Expressens Heffaklump 
*  – Elsa Beskow-plaketten
## Referanser
Fylkesvei 498 (andre betydninger)

I Norge finnes **fylkesvei 498** i de følgende fylkene:

*Fylkesvei 498 (Hedmark)
*Fylkesvei 498 (Oppland)
Wilhelm Schencke

**Johann Friedrich Wilhelm Schencke** (født 9. januar 1869, død 29. juni 1946) var en norsk religionshistoriker.

Schencke tok teologisk embetseksamen i 1894, men valgte å ikke bli prest
 Den teologiske dogmatikken falt ham kjedelig, men han hadde en sterk interesse for gammeltestamentlige studier. Etter avlagt embetseksamen studerte han religionshistorie, egyptologi og semittiske språk i Tyskland.

I 1896 søkte han professorat i gammeltestamentlig teologi, men følte seg forpliktet til å trekke søknaden fordi en annen søker allerede var bestemt til å få stillingen. I 1901 ble han tilbudt et doktorgradstipendiat i «religionsvidenskab», etter William Brede Kristensen. Schencke forandret senere stillingsbetegnelsen til «religionshistorie». Den 24. mars 1904 disputerte han med avhandlingen *[[Amon|Amon-Re]]. En studie over forholdet mellem enhed og mangfoldighed under udviklingen af det [[Egypt|ægyptiske]] gudsbegreb.*

På universitetet foreleste han om emner som jødedom, hellenisme, Koranen, egyptisk religion, Lokmans fabler, primitiv religion, *[[Pistis Sophia]]* (gnostisk tekst) og parsismen i Europa. I tillegg underviste han i arabisk grammatikk, hebraisk og arameisk språk. De fleste forelesningene hadde et fåtall studenter, men mer populærvitenskapelige forelesninger kunne ha så mange som 250 tilhørere.

I 1913 skrev Schencke en avisartikkel til avisen *[[Tidens Tegn (avis)|Tidens Tegn]]*, med tittelen «Det teologiske fakultet bør sløifes».

Den 1. juli 1914 ble Schencke utnevnt til landets første professor i religionshistorie. Professoratet ble bestemt å tilhøre Det historisk-filosofiske fakultet ved universitetet. En av grunnene til det var at han hadde mange motstandere på Det teologiske fakultet grunnet hans uttalte agnostisisme. Schencke ble alvorlig syk i 1919 og hadde lange sykdomsopphold i årene fremover. Han gikk av som professor den 1. august 1939.

Som professor emeritus holdt han flere forelesninger over Koranen og egyptiske tekster. Schencke utarbeidet den første oversettelsen av Koranen til norsk (over 30 år før Einar Bergs oversettelse utgitt i 1980). Oversettelsen forelå bare som et håndskrevet manuskript og forsvant høsten 1946 fra Universitetsbiblioteket.

Schencke døde den 29. juni 1946. Hans eneste stipendiat var Albert Brock-Utne, som foreleste i religionsvitenskap etter Schenckes avgang i 1939. Georg Johan Sverdrup besatte Schenckes professorat etter 2. verdenskrig.

Han var sønn av arkitekt Friedrich Wilhelm Schencke (1832–96) og Marie Edvardine Bøhm.  I 1902 giftet han seg med Agnes Victoria (Lila) Schjøll (1881–1926).
## Referanser


## Eksterne lenker
* Digitaliserte bøker av Schencke og hos Nasjonalbiblioteket
Mercer University

**Mercer University** er et kristent, baptistisk universitet i Macon i delstaten  Georgia, USA. Det ble grunnlagt i Penfield i 1833 av baptistpresten Adiel Sherwood, og oppkalt etter baptistlederen Jesse Mercer. I 1837 fikk skolen collegestatus, og forble åpen under hele borgerkrigen under navnet Mercer University.

I 1971 flyttet universitetet til Macon, og i 1972 åpnet ytterligere en campus i Atlanta. Den formelle tilknytningen til baptistkirken ble avsluttet i 2006, men konfesjonelt er universitetet fortsatt baptistisk og har beholdt bånd til enkeltmenigheter i delstaten. Samme år gikk Raleigh Kirby Godsey av som rektor etter 27 år i lederstillingen. I hans periode ble antall colleges økt fra fire til elleve. William D. Underwood er rektor ved Mercer University.

Campuser og colleges omfatter:
* Macon campus
** College of Liberal Arts
** Eugene W. Stetson School of Business and Economics
** Tift College of Education,
** Townsend School of Music,
** School of Engineering
** School of Medicine,
** College of Continuing and Professional Studies
** Walter F. George School of Law
* Atlanta campus
** Cecil B. Day Graduate and Professional Campus
** Georgia Baptist College of Nursing
** College of Pharmacy and Health Sciences
** James and Carolyn McAfee School of Theology
** College of Continuing and Professional Studies
** Tift College of Education (Masters and PhD programs)
** Stetson School of Business and Economics (BBA, MBA and Executive MBA programs)
** School of Medicine (Masters program)

Det var i alt 5090 studenter og 519 vitenskapelig ansatte ved *Mercer* i 2006, og skolepengene var samme år US$ 25&nbsp;256. Lærertettheten og nivået på skolepengene er blant de høyeste blant religiøse universiteter i USA.

Undervisningen gis helt opp til doktorgradsnivå.

## Referanser


## Eksterne lenker
*
Mulesing

**Mulesing** er fjerning av hudstykker rundt sauens haleparti for at huden skal bli rynkefri. Dette for at ikke urin og avføring skal lage rå lommer i valkene som fluene legger egg i. Inngrepet blir foretatt uten bedøvelse og er veldig smertefullt. Mulesing er vanlig praksis i Australia, som en primitiv metode for å bekjempe angrep av sau-flue-parasitten *Lucilia cuprina* som forårsaker den smertefulle sykdommen Myiasis. Metoden brukes hovedsakelig på Merino-sauer.

Mulesing er oppkalt etter John W. H. Mules, som utviklet denne praksisen. Opprinnelig ble praksisen utført på sauer etter at de var avvent fra søya, fordi de mente at det var for tøft for lam. Men siden begynte de å utføre praksisen på lam, fordi deres sår heler fortere, typisk i løpet av noen få uker, slik at de slipper å plages med de grusomme smertene i månedsvis. Gjeldende regler forbyr mulesing på sauer som er 12 måneder eller eldre.
 
Forkjempere for dyrs rettigheter er sterkt imot mulesing, og blant annet PETA har hatt kampanjer for å stoppe denne praksisen i Australia. Den har allerede blitt stoppet på New Zealand.

## Referanser
McNeese State University

**McNeese State University** er et delstatseid universitet i Lake Charles i delstaten Louisiana, USA. Det ble grunnlagt i 1939. Fram til 1950 var det en del av Louisiana State University System, og var da underlagt Louisiana State University.

Universitetets fakulteter (colleges) omfatter:
* Dor\e School of Graduate Studies
* College of Business
* College of Education
* College of Engineering and Technology
* College of Liberal Arts
* College of Nursing
* College of Science
* Division of Continuing Education
* Division of Basic Studies

Det var 8&nbsp;343 studenter og 392 vitenskapelig ansatte ved *McNeese* i 2006, og skolepengene var samme år på US$ 3&nbsp;246 for studenter folkeregistrert i Louisiana. Undervisningen har siden 1960 blitt tilbudt opp til Mastergradsnivå, og det utdannes også kandidater med tittelen Education Specialist.

*McNeese* var den første skolen i delstaten som tilbød studier i forensisk kjemi, og samarbeidet tett med justis- og politimyndighetene om fordypningsstudier i bla. terrorisme, sikkerhet og samfunnsberedskap.

Dr. Robert Hebert har vært rektor siden 1986.

## Referanser


## Eksterne lenker
*
Tootsie

***Tootsie*** er en amerikansk filmkomedie fra 1982 med Dustin Hoffman og Jessica Lange i hovedrollene. Regi er ved Sydney Pollack.

## Handling
Michael Dorsey (Hoffman) er en skuespiller som ikke får jobb fordi han regnes som vanskelig å samarbeide med. Til slutt ser han ingen utvei enn å kle seg ut som kvinne og blir da raskt stjerne i en såpeopera. Situasjonen blir imidlertid ganske forviklet når han forelsker seg i en kvinnelig kollega.

## Om filmen
*Tootsie* vant en Oscar i 1983 for beste kvinnelige birolle (Jessica Lange). Den ble nominert til ytterligere 9 Oscar-kategorier.

Filmen ble en publikumsuksess og spilte inn $177 millioner på amerikanske kinoer i 1983 http://www.imdb.com/title/tt0084805/business.

Den ble innlemmet i National Film Registry i 1998, et utvalg av filmer til bevaring i det amerikanske nasjonalbiblioteket Library of Congress, filmer som regnes som «kulturelt, historisk og estetisk betydningsfulle». I 1998 ble den kåret til filmhistoriens 62. beste spillefilm fra USA på listen «AFI's 100 Years...100 Movies». Da listen ble oppdatert i 2007 lå den på 69. plass.

## I rollene
*Dustin Hoffman – Michael Dorsey / Dorothy Michaels
*Jessica Lange – Julie Nichols
*Teri Garr – Sandy Lester
*Dabney Coleman – Ron Carlisle
*Charles Durning – Leslie "Les" Nichols
*Bill Murray – Jeff Slater
*Sydney Pollack – George Fields
*George Gaynes – John Van Horn
*Geena Davis – April Page
*Doris Belack – Rita Marshall
*Lynne Thigpen – Jo

## Referanser


## Eksterne lenker
*
Vieques

**Vieques** er en øy og kommune tilhørende Puerto Rico i Karibia. Vieques ligger 13 km øst for hovedøya og er 34 km lang og 6 km bred. Den hadde 9&nbsp;301 innbyggere i 2010. Øya ble sammen med resten av Puerto Rico amerikansk i 1898 etter Spanias nederlag i Den spansk-amerikanske krig. Administrasjonssenteret og den eneste byen på øya er Isabel Segunda, som befinner seg på nordsida.

## Historie
Øyas første beboere var taínos. De første kolonisatorene som ankom var franskmenn, men kongen av Spania betraktet Vieques som en del av sitt domene, så franskmennene ble utvist (1647). Spanjolene hadde ingen eller bare kortvarige bosettinger der, så øya var i koloniforstand en utpost, nærmest lovløs. 

Øya fikk også stor oppmerksomhet som mulig koloni fra Skottland, og etter flere forsøk på å få kjøpt øya ikke førte frem, foretok en skotsk flåte på vei til Panamaeidet landfall i 1698 og tok øya i besittelse for *[[ Company of Scotland Trading to Africa and The Indies]]*. Skots overhøyhet viste seg imidlertid å være kortvarig, for kort etter dukket det opp et dansk skip som gjorde krav på øya for sitt land. Fra 1689 til 1693 ble øya kontrollert av Brandenburg-Preussen som **Krabbeninsel**, hvorfra det engelske navnet *Crab Island* kommer. 

Senere kom engelskmennene, som bygde et fort; men i 1718 ble også de foredrevet fra øya. Spania beordret bygging av et fort for å avskjære andre europeiske interessenter fra å gjøre krav på øya.Fra rundt år 1800 ble det permanent spansk bosetting der. I 1843 ble byen Isabel II etablert (det senere hovedstadsområdet Vieques).

Øya ble sammen i kraft av Parisavtalen likesom resten av Puerto Rico amerikansk i 1898 etter Spanias nederlag i Den spansk-amerikanske krig.

Siden 1952 utgjør den en del av Puerto Rico (*Estado Libre Asociado de Puerto Rico*). Puerto Rico er en selvstyrende assosiert delstat til USA.

### US Navy på Vieque
Den amerikanske flåten hadde militærøvelser på Vieques. Etter att en sikkerhetsvakt ved navn David Sanes ble drept av en marinebombe, kjempet folk for å fordrive flåten fra Vieques. Den 1. mai 2003 beordret på grunn av demonstrasjonene president George W. Bush, i samforstand med guvernør Sila Calderón, flåten til å forlate Vieques.

Den amerikanske føderale regjering sikret imidlertid sitt hegemoni på øya ved å overføre makt og kontroll over hele det store territoriet (66 % av øya) til United States Fish and Wildlife Service.

## Referanser
Hanne Hedelund

**Hanne Hedelund Nielsen** (født 1957) er en dansk skuespiller. Hun er utdannet ved skuespillerskolen ved Odense Teater i årene 1984–87. Hedelund har senere hatt en rekke roller ved teatret.

## Filmografi (utvalg)
### Spillefilmer
* 2021: *[[Du som er i himlen]]* – Jordmor Iversen
* 2015: *Idealisten* – Arkivsjef Birgit Løgstrup
* 2008: *[[Comeback (film)|Comeback]]* – Kirsten
* 2007: *[[Hjemve (film)|Hjemve]]*
* 2007: *[[Kunsten å gråte i kor]]* – Mor
* 1998: *[[Forbudt for børn]]* – Camillas mor

### TV-serier
* 2011: *[[Borgen (TV-serie)|Borgen]]* sesong II – Jytte
* 2009: *[[Forbrytelsen]]* sesong II – Connie Wemmer
* 2008: *[[Anna Pihl]]* – Pernille Varberg (1 episode)
* 2004: *[[Ørnen (TV-serie)|Ørnen]]* – "Kodenavn: Skylla – Del 3" – Ulla Torp Hansen 
* 2004: *[[Rejseholdet]]* – Regitze (1 episode)
* 1996–1997: *[[Bryggeren]]* – Jacobine Friis

## Priser
* 2008: Robertprisen for årets kvinnelige birolle i filmen *Kunsten å gråte i kor*.

## Fotnoter

## Referanser

 

  


## Eksterne lenker
*
Øyvind Dybvad

**Øyvind Dybvad** (1908–1989) var en norsk barnebokforfatter, tegneserieskaper og redaktør av *[[Norsk barneblad]]*.

Han ble født i Stjørdal, men vokste opp på Frosta. Han var sønn av lærer Sivert Andreas Dybvad og hustru Lorentse Johansdatter Hellesleiret, begge fra Lånke. Han giftet seg med Borghild Økset fra Hernes.

Dybvad hadde bakgrunn fra handelsskole, folkehøgskole og underoffisersskole før han i 1941 begynte å arbeide i *Norsk barneblad*. Fra 1949 til 1954 var han redaktør sammen med Andreas Haavoll. Dybvad skrev i denne perioden tekst til *[[Smørbukk (tegneserie)|Smørbukk]]*, *Peik* og *Bamsemann*, i tillegg til at han skapte tegneserien *[[Tuss og troll]]* i 1944.

Han mottok Kongens fortjenstmedalje i gull i 1986, var æresmedlem i Noregs mållag og flere perioder leder av Bondeungdomslaget i Oslo og Trønderlaget i Oslo.

## Referanser
Inger Berset

**Inger Berset** (født 12. februar 1911 i Oslo, død 2002) var en norsk bibliotekar, barnebokforfatter og oversetter.

Berset tok artium i 1929 og arbeidet som bibliotekar i Utenriksdepartementet, og ved Deichmanske bibliotek, som sjefsbibliotekar ved Vadsø Bibliotek og Ålesund Bibliotek, og som barnebibliotekar i Fredrikstad. De siste årene bodde hun i Brumunddal. 

Hun skrev to barnebøker: *Brevet fra Svalbard* (1956) og *Messepike i farten* (1960); begge basert på egne erfaringer. Hun har også skrevet noen småbarnsbøker og oversatt omkring 40 bøker. Hun fikk Kirke- og undervisningsdepartementets oversetterpris for 1977 for *Mikkels eventyr i høyblokken* av Inger Skote.
## Referanser
Freddy Maertens

**Freddy Maertens**  (født 13. februar 1952  i Nieuwpoort) er en tidligere belgisk profesjonell syklist.  Han ble to ganger verdensmester i   landeveisritt. I Italia i 1976 vant han foran Francesco Moser og Tino Conti. I Praha I 1981 vant han foran Giuseppe Saronni og Bernard Hinault. Han har også en sølvmedalje fra VM i 1973. I 1977 vant han Vuelta a España sammenlagt etter å ha vunnet 13 etappeseire. 
Han vant  sprinttrøyen i Tour de France i årene 1976, 1978 og i 1981.
 
## Eksterne lenker
* 
*
Kongeå

**Kongeå** (tysk: *Königsau*) er en elv i Danmark. Den danner grensen mellom Nørrejylland og Sønderjylland. Elven har sitt utspring sydøst for Vejen og Vamdrup og munner etter ca. 50 kilometer ut i Vadehavet nord for Ribe.

I perioden 1864–1920 fungerte den også i det alt vesentlige som grense mellom Danmark og Tyskland. I middelalderen kaltes elven for Skodborg Å etter den kongelige borgen Skodborghus, som lå ved et overfartssted sør for Vejen. Det var i århundrer tollgrense ved Kongeå, som skilte Kongeriket Danmark fra Hertugdømmet Slesvig. Kongeå nevnes også i Magnus den godes saga, som *Skotborgará*, i beskrivelsen av slaget ved Lyrskogshede.

## Referanser
Andrius Velička

**Andrius Velička** (født 5. april 1979 i Kaunas) er en litauisk fotballspiller som spiller for Aberdeen på utlån fra Rangers. Han spiller også på det . Han spiller spiss. 

Velička er gift og har en datter. 

## Karriere som fotballspiller

### FBK Kaunas
Velička begynte sin karriere i FBK Kaunas, som har dominert litauisk eliteserie de siste årene, i 1996. Han hadde korte lånopphold i russiske Anzji Makhatsjkala og kasakhstanske Irtysh Pavlodar i 2002 og 2003. Mens han var i Kaunas spilte han over 150 kamper og scoret over 100 mål for klubben.

### Hearts
Sommeren 2006 gikk Velička på et låneopphold til Heart of Midlothian i Skottland. Han debuterte for klubben 9. september 2006 mot klubben St Mirren, i en kamp som Hearts tapte 0-1. Etterhvert fikk Velička mer spilletid for klubben og scoret flere mål, mange av disse var viktige i poengfangsten for Hearts. 

### Viking FK
I 2008 gikk Velička fra Skottland til Norge da han signerte en fire-årskontrakt med Viking 26. februar det året. Han scoret allerede i debutkampen som ble spilt mot Hamarkameratene 6. april, men Viking tapte likevel kampen 2-3. Han spilte 18 kamper og scoret 6 mål for Viking. 

### Rangers FC
14. juni 2008 godtok Viking et bud på Velička fra den skotske storklubben Rangers. To dager etterpå, 16. juni, signerte Velička en tre og et halvt-årskontrakt med Rangers og sluttet seg til troppen og klubben 14. juli.

Velička debuterte for Rangers i en kvalifiseringskamp til Champions League 30. juli 2008 mot sit gamle lag FBK Kaunas. Han kom inn som innbytter i andre omgang, og etter at han bommet på en lett mulighet scoret Kaunas, etterfulgt av at Rangers ble slått ut. Velička gjorde det bedre i ligakampene, blant annet scoret han det eneste målet i 1-0 seiren over Falkirk. Til tross for dette målet og at han startet den påfølgende kampen mot sin tidligere klubb Hearts mistet Velička tilliten på Ibrox Stadium og spilte ikke for klubben igjen før borteoppgjøret mot Falkirk april 2009. Han fikk starte den neste kampen mot Motherwell og scoret etter at bare to minutter var spilt av kampen. Han scoret igjen neste uke borte mot Hiberian i et oppgjør som endte 3-2 til Rangers, og nettet sitt tredje på tre kamper på rad mot St. Mirren i cupen. 

### Bristol City
17. august 2009 gikk Velička på et års langt låneopphold i Bristol City på grunn av svært begrenset spillemuligheter hos Rangers.

### Aberdeen
Den 31. august 2010 gikk Velička på lån til Aberdeen fra Rangers, som varte ut sesongen. Han scoret hans første mål for Aberdeen mot Inverness Caledonian Thistle den 9. november 2010, som de tilslutt tapte 1-2. Avtalen var et bytte, hvor Velička gikk til Aberdeen og Richard Foster gikk til Rangers.

## Referanser


## Eksterne lenker
*
Mads Clausen (fotballspiller)

**Mads Clausen** (født 10. februar 1984) er en norsk fotballspiller som spiller for Follo.

Han spilte tidligere for Stabæk frem til nedrykket i 2004. I sesongene 2005 og 2006 spilte han 34 kamper og scoret 3 mål for Follo. I 2007-sesongen prioriterte han utdannelse og spilte derfor for Jardar IL i femte divisjon. I februar 2008 signerte han en ny toårskontrakt med Follo, som sikret seg spilleren ved hjelp av økonomisk støtte fra STIL. Clausen er mest kjent for vinnermålet i ekstraomgangene da Follo slo ut Rosenborg i semifinalen i NM i fotball 2010.

## Eksterne lenker
*
Spjelkavik videregående skole

**Spjelkavik videregående skole** er en videregående skole i Ålesund. Skolen ligger på Langhaugen i Spjelkavika. 

Skolen har utdanningsprogram for studiespesialisering og har et bredt tilbud innen språk, samfunnsfag og økonomi, realfag og internasjonalisering. Skolen legger stor vekt på å gi elevene undervisning med god faglig kompetanse.

Fra høsten 2012 er skolen også en IB World School og er godt i gang med International Baccalaureate Diploma Programme.

Rektor ved skolen er Rune Heggdal og assisterende rektor er Ragnhild Mork

## I media
I 2013 presenterte Aftenposten en statistikk som tilsier at Spjelkavik VGS er grundigst i Ålesund vurderingsmessig. Ordinær karakter sammenlignet med eksamensresultat, som en fasit, går hver tiende elev ned én karakter ved eksamen. Ved Fagerlia VGS til sammenligning, går syv av ti ned én karakter ved eksamen. Statistikken gjenspeiler grundig vurdering ved skolen.

Skolen kan også skilte med gjeve resultater i Fysikkolympiaden, hvor tidligere elever har kvalifisert seg til å representere Norge internasjonalt.
## Referanser
Bravida

**Bravida** er et skandinavisk installasjons- og serviceselskap innen elektro, rør og ventilasjon, automasjon, brann og sikkerhet og mye mer. Selskapet har 13 000 ansatte og 300 avdelinger i Norge, Sverige, Danmark og Finland. Bravida Norge har avdelinger på 30 steder i landet og rundt 3 600 ansatte, etter oppkjøpet av Thunestvedt Konsern i 2024. Selskapet er totaltilbyder innen elektro, rør og ventilasjon. Bravida AB ledes av konsernsjef Mattias Johansson, den norske virksomheten ledes av administrerende direktør Tore Bakke.

## Historie
Bravida ble dannet i år 2000 ved en sammenslåing av BPA AB, en svensk bygg- og installasjonsbedrift med røtter tilbake til 1922, og Telenors installasjonsvirksomhet. I 2004 ble virksomhetene IKT, Telecom og Geomatikk, som ble tilført av Telenor, solgt og man ble en rendyrket virksomhet innen elektro og VVS. IKT-delen ble solgt til Umoe og ble Umoe IKT, mens Telecom-delen ble solgt til Altor Equity Partners og ble til slutt til Relacom Norge.

Bravida kjøpte i mai 2009 elektroinstallasjonsselskapet Siemens Installation AS, med 1&nbsp;300 ansatte og en årsomsetning på 1,6 mrd kr fra Siemens AS. Det samlede selskapet får  ansatte, og en årsomsetning på rundt 2,7 mrd kr.

Bravida ble i 2012 solgt til amerikanske Bain Capital, før dette var det Triton som eide selskapet.

## Referanser


## Eksterne lenker
*
Alessandro Farnese, hertug av Parma og Piacenza

**Alessandro Farnese**, hertug av Parma og Piacenza (født 27. august 1545 i Roma, død 3. desember 1592 i Arras) var sønn av Ottavio Farnese og Margarethe av Parma, illegitim datter av den habsburgske keiseren Karl V. Slik var Alessandro nevø av Filip II av Spania og Don Juan de Austria. Han hadde en betydelig militær og politisk karriere i spansk tjeneste. Han kjempet i slaget ved Lepanto og senere Nederlandene mot anti-spanske opprørere. Han etterfulgte sin onkel Don Juan de Austria som guvernør i De spanske Nederlandene fra 1578 og fram til sin død.

## Referanser
Politbyrået i Sovjetunionen

**Politbyrået** (i perioden 1952&ndash;66 kjent som **Presidiet**) var den øverste ledelsen i Sovjetunionens kommunistiske parti og ledelsen for den utøvende makten i Sovjetunionen. Medlemmene til Politbyrået ble valgt blant medlemmene i Sentralkomiteen, og hadde i teorien derfor bare kontrollen over partiet. Likevel styrte Politbyrået hele landet, siden alle i høyere statlige stillinger også var medlemmer av kommunistpartiet.

I praksis ble Sovjetunionen styrt fra toppen og ned, så det var vanligvis slik at det var Politbyrået som bestemte sammensetningen av Sentralkomiteen og ikke vice versa. Det var bare rent unntaksvis at Sentralkomiteen overstyrte avgjørelser fra Politbyrået. Den lovgivende makten, Det øverste sovjet, hadde heller ingen egen vilje og vedtok alltid enstemmig «forslagene» fra Politbyrået.

Politbyrået oppstod i 1917, og ble innstiftet av Lenin for å styre revolusjonen. I 1919 ble ordningen formalisert, og Politbyrået fikk i oppgave å avgjøre alle hastesaker der det ikke var tid til å kalle sammen hele Sentralkomiteen. Det første Politbyrået bestod av de fem medlemmene Lenin, Stalin, Lev Trotskij, Lev Kamenev og Nikolaj Krestinskij.

Politbyrået hadde både fulle medlemmer og kandidatmedlemmer (uten stemmerett). Størrelsen på det varierte, men det hadde vanligvis fjorten fulle medlemmer og åtte kandidatmedlemmer. Politbyrået hadde ingen formell leder, men generalsekretæren i partiet hadde alltid en ledende rolle.

## Liste over medlemmer av Politbyrået
### Lenin-perioden (1919&ndash;1924)

### Stalin-perioden (1924&ndash;1953)

### Khrusjtsjov-perioden (1953&ndash;1964)

### Bresjnev-perioden (1964&ndash;1982)

### Andropov- og Tsjernenko-perioden (1982&ndash;1985)

### Gorbatsjov-perioden (1985&ndash;1991)

## Se også
*Sovjetunionen
*Det øverste sovjet

## Eksterne lenker
* Leadership of the Communist Party of the Soviet Union (CPSU, 1917-1991)
Parti socialiste (Belgia)

**Parti socialiste** (**PS**) er et sosialdemokratisk parti for den franskspråklige delen av Belgia. Partiet ledes (2021) av Paul Magnette. PS har nesten alltid vært med i de skiftende regjeringskoalisjonene, grunnet den sterke posisjonen partiet har hatt i Vallonia. 

## Historie
Det belgiske arbeiderpartiet ble dannet i 1885, skiftet navn til Det belgiske sosialistparti i 1944 og ble splittet etter region i 1978, Parti socialiste (PS) i Vallonia og regionen Brussel, og Socialistische Partij (SP) i Flandern. PS har fram til nylig vært det største partiet Vallonia og har hentet støtte fra arbeiderklassen og fra "ikke-praktiserende katolikker". Politisk har det vært mer tradisjonelt sosialistisk enn det flamske søsterpartiet. De to sosialistpartiene har stått mot hverandre i regionale spørsmål samt i forsvars- og utenrikspolitikken.

## Referanser


## Eksterne lenker
*
Frazione

**Frazione** er i Italia betegnelsen på et administrativt og geografisk nivå under kommunen (*il [[kommune|comune]]*).

Normalt vil den største byen i kommunen være administrasjonssentrum (*capoluogo*), mens landsbyer omkring er egne frazioni. Landsbyer og steder som ikke er egne frazioni omtales gjerne som *località*.

Etter en lovendring i 2000 er det opp til kommunen å opprette frazioni eller avvikle tidligere frazioni. Noen kommuner har ikke frazioni – andre har flere titalls.

## Administrasjon
Fram til 2000 kunne en frazione ha en underborgermester (*prosindaco*), utnevnt av kommunens borgermester (*sindaco*). I dag delegerer borgermesteren oppgaver på frazione-nivå til en kommunal tjenestemann. En frazione kan også ha egne ansatte. En frazione har kun rådgivende funksjon overfor borgermesteren eller kommunestyret (*il consiglio*).
## Referanser
Pilegrimsleden fra Ullensaker til Stange

**Pilegrimsleden** går gjennom Eidsvoll fra Rise Bru i Ullensaker til Stange kommune. Dette veistykke utgjør en del av pilegrimsleden Oslo-Trondheim, som ble åpnet i 1997. 

Eidsvoll kirke er et av de mest sentrale punktene langs leden, som ble offisielt åpnet 16. juni 2002. Dette skjedde ved at en "milestein" i granitt – den første mellom Oslo og Hamar – ble avduket på Tingvoll ved Eidsvoll kirke, stedet der Eidsivatinget møttes gjennom 900 år.
Saransk

**Saransk** (russisk: Сара́нск, mordvinsk: Саран ош) er hovedstaden i Republikken Mordovia i Russland. Den ligger ved elva Insar (i Volgas nedbørfelt, rundt 520&nbsp;km øst for Moskva. Innbyggertall: 304&nbsp;866 (folketelling 2002).
 
## Historie
Bosetningen ble grunnlagt i 1641 som en festning ved Russlands sørøstre grense. På 1700-tallet mistet fortet sin militære betydning, og Saransk ble en handels- og industriby. I 1708 ble byen underlagt guvernementet Azov, og senere guvernementet Kazan. I 1780 ble byen underlagt det som i 1801 ble guvernementet Penza. I 1893 nådde byggingen av jernbanen Moskva – Kazan til Saransk. I 1928 ble byen hovedstad i det nasjonale distriktet Mordovia, som i 1934 ble til den Mordoviske ASSR, og i 1991 den autonome republikken Mordova. Sovjetiske byplanleggere bygde om det gamle bysenteret på 1960- og 1970-tallet, med brede gater og enorme boligområder.

## Næringsliv
Industrien i Saransk omfatter produksjon av elektriske kabler, kjemikalier, dekorativt tøy, matprodukter, maskinbygging og metallarbeid. Byen har også to varmekraftverk. 

Flybasen Ljambir ligger 12 km nord for byen.

## Transport
Saransk har hatt en jernbanestasjon siden 1893, og den ligger for tiden ved Ruzajevka – Kazan-jernbanen. Byen ligger også ved en hovedvei. Saransk lufthavn, som ligger 7&nbsp;km sør for byen, trafikkeres av mindre fly. 

## Kultur

Saransk har flere teatere: et dramateater (grunnlagt i 1961), et dukketeater, og et komedieteater. Byen har også et regionalt historisk museum og et kunstmuseum. 

## Utdanning
Mordovias Statlige Universitet (grunnlagt i 1957) ligger i Saransk, i tillegg til flere tekniske skoler.

## Severdigheter
Byen har mange historiske arkitektoniske monumenter sin tidlige historie. 

En bemerkelsesverdig struktur i Saransk er Saransk TV-tårn, en 180 meter høy bardunert mast av rørstål bygget i 1961, som har 8 tverrstykker med gangveier på to nivåer fra mastestrukturen til bardunene.

## Referanser


## Eksterne lenker
*
Kovylkino

**Kovylkino** (russisk: Ковы́лкино) er en by i Republikken Mordovia i Russland. Den ligger på venstre bredd av elva Moksja (ei sideelv til Oka), rundt 100&nbsp;km vest for Saransk. Innbyggertall: 21&nbsp;873 (folketelling 2002).

Bystatus ble innvilget i 1960.

## Referanser